Translate the text from Welsh to English.



 
Ym mis Rhagfyr 2023, rhoddais wybod i'r Aelodau mewn Datganiad Ysgrifenedig  ein bod wedi cyhoeddi'r Cynllun Gweithredu Cychwynnol ar gyfer ein Gwasanaeth Gofal Cenedlaethol yng Nghymru. Hoffwn ddiolch unwaith eto i'r Grŵp Arbenigol am eu hadroddiad sy'n nodi'r camau y dylem eu cymryd tuag at Wasanaeth Gofal Cenedlaethol. 

Er bod y cynllun gweithredu cychwynnol yn cwmpasu cam 1 ein cynllun 10 mlynedd, mae talu am ofal yn agwedd hanfodol ar ein gweledigaeth ar gyfer y tymor hwy o sefydlu Gwasanaeth Gofal Cenedlaethol a fydd am ddim pryd a lle bynnag y bo'i angen. Rydym yn parhau wedi ymrwymo i sicrhau bod unigolion yn talu swm teg a rhesymol tuag at eu gofal a'u cymorth, gan weithio ar yr un pryd hefyd i wireddu'r uchelgais honno. Fodd bynnag, ni allwn anwybyddu'r pwysau economaidd parhaus o ganlyniad i’r cynnydd mewn costau ar sail chwyddiant. Mae awdurdodau lleol o dan bwysau cynyddol i ateb y galw a'r costau cysylltiedig o ddarparu gwasanaethau gofal a chymorth. Fodd bynnag, nid yw hon yn sefyllfa sy'n unigryw i Gymru, ac mae heriau yn cael eu profi ar draws y sectorau iechyd a gofal cymdeithasol ledled y DU.

Ar hyn o bryd, pan fydd oedolyn yn cael asesiad o anghenion gofal gan ei awdurdod lleol ac ystyrir ei fod yn gymwys i gael gwasanaethau gofal a chymorth amhreswyl, mae'n cael prawf modd ariannol. Bydd yr awdurdod lleol yn cynnal y prawf modd hwn i gadarnhau faint y dylai oedolyn ei gyfrannu tuag at gost y gwasanaethau sydd eu hangen. Mae Deddf Gwasanaethau Cymdeithasol a Llesiant (Cymru) 2014 yn gosod terfyn ar uchafswm y ffi wythnosol am wasanaethau gofal a chymorth amhreswyl y gall awdurdodau lleol ei chodi ar berson. Ar hyn o bryd, mae hwn wedi’i bennu yn £100 yr wythnos. Dylid nodi nad oes uchafswm ar gostau wythnosol gofal a chymorth amhreswyl yn Lloegr.

Mae cynnal y cap presennol o £100 ar uchafswm y ffi wythnosol wedi cael yr effaith o leihau cyfran yr incwm trethadwy y gall awdurdod lleol ei dderbyn yn erbyn y gost gynyddol o ddarparu gofal. Heddiw, yn gydnabyddiaeth o'r angen i helpu awdurdodau lleol i fynd i'r afael â'r pwysau ariannol cynyddol sydd arnynt, rydym wedi lansio ymgynghoriad a fydd yn ceisio barn ar y newidiadau arfaethedig i uchafswm y ffi wythnosol am wasanaethau gofal a chymorth amhreswyl i oedolion. Mae'r ymgynghoriad ar gael yma. 

Rydym yn cydnabod nad yw'r cynnig hwn i gynyddu uchafswm y ffi wythnosol yn gyson â'n huchelgais o Wasanaeth Gofal Cenedlaethol ‘am ddim pryd a lle bynnag y bo'i angen’ ond dyma yw ein nod ar gyfer gwasanaethau gofal yng Nghymru yn y tymor hwy o hyd. Byddwn yn adolygu'r ymatebion yn ofalus i sicrhau bod unrhyw benderfyniad a fydd yn cael ei wneud yn taro'r cydbwysedd rhwng codi incwm ychwanegol ar gyfer awdurdodau lleol i helpu i fodloni'r pwysau cynyddol sydd arnynt mewn perthynas â chostau, a bod yn deg ac yn fforddiadwy i bobl sy'n talu am y gwasanaethau gofal a chymorth amhreswyl y maent yn eu derbyn.

Rydym yn annog pawb sydd â buddiant i ymateb i'n hymgynghoriad fel y gallwn barhau i weithio gyda'n gilydd i sicrhau y gall ein gwasanaethau ddiwallu anghenion llesiant pobl yn y blynyddoedd sydd i ddod.







Translation:


 
In December 2023, I informed Members in my Written Statement that we had published the Initial implementation plan for our National Care Service in Wales. I would once again like to express our thanks to the Expert Group for their recommendations report outlining the steps we should take towards a National Care Service. 

Whilst the initial implementation plan covers stage 1 of our 10\-year plan, paying for care is a crucial aspect of our longer\-term vision for a National Care Service, free at the point of need. We remain committed to ensuring individuals pay a fair and reasonable amount towards their care and support whilst we work towards that ambition, however, we cannot ignore the ongoing economic pressures relating to inflationary increases. Local authorities are under increasing pressure to meet the demand and associated costs of delivering care and support services, a situation not unique to Wales, with challenge seen across the health and social care sectors across the UK.

At present, when an adult undergoes a care needs assessment from their local authority and is considered  eligible for non\-residential care and support services, they  undergo a financial means test. The local authority will carry out this  means test to establish how much an adult should contribute towards the cost of the required services. The Social Services and Well\-being (Wales) 2014 Act, places a limit on the maximum weekly charge for non\-residential care and support services  local authorities can charge a person. This is currently set at £100 per week. It should be noted that in England, there is no cap on weekly costs for non\-residential care and support.

In maintaining the current cap of £100 for the maximum weekly charge, it has had the effect of reducing the proportion of chargeable income a local authority can receive against the rising  costs of providing care. In recognition of the need to help address the increasing financial pressures on local authorities, we have today launched a consultation to seek views on proposed changes to the weekly maximum charge for adult non\-residential care and support services.The consultation is available here.

We recognise that this proposal to raise the maximum weekly charge  is a departure from our ambition  of a National Care Service ‘free at the point of need’, however this still remains our longer\-term goal for care services in Wales. , We will carefully review responses to ensure any decision taken strikes the balance between raising additional income for local authorities to help meet increasing cost pressures, and being fair and affordable for people who pay for the non\-residential care and support services they receive.

We encourage all those with an interest to respond to our consultation so we can continue to work together to ensure our services can meet the well\-being needs of people in the years to come.